**ОБАВЕШТЕЊЕ**

**за студенте треће године студијског програма Туризам**

Организује се излет за студенте треће године студијског програма Туризам **29.04.2015.** године. Редовна настава предвиђена за тај дан неће бити одржана.

**Теренска настава је обавезна за све студенте први пут уписане у трећу годину студијског програма која се вреднује као 10 поена на вежбама из предмета Саобраћај и инфраструктура у туризму**.

Потребно је да сви студенти понесу са собом важећу личну карту (стару или биометријску) или важећи пасош. Такође потребно је да до петка 24.04. 2015. године доставите број личне карте или пасоша на емаил biljana.djuricic@vpts.edu.rs или лично у канцеларији бр. 204.

Уколико неко није у могућности из оправданих разлога да иде на теренску наставу потребно је да пошаље доказ на емаил: biljana.djuricic@vpts.edu.rs најкасније до петка 24.04.2015. године.

***Програм излета:***

РЕЛАЦИЈА: УЖИЦЕ – МОКРА ГОРА – ВИШЕГРАД – УЖИЦЕ

 Полазак из Ужица у 9 часова испред Градског стадиона. **Састанак студената 10 минута пре предвиђеног поласка – 8.50 часова.** Наставак путовања до Мокре Горе где ћемо обићи главну железничку станицу у Мокрој Гори – Шарганску осмицу која је најатрактивнија туристичко – музејска железница у Европи и спомиње се као градитељско ремек дело у свету међу пругама узаног колосека. Након железнице отићи ћемо до Мећавника и уз разгледање чути причу о овом прелепом комплексу чувеног режисера Емира Кустурице. Након тога настављамо до Јатарица где ћемо обићи извор лековите воде – Беле воде, у народу позната као „Очна вода“. Иначе Мокра Гора је једна од највећих налазишта никлом богате железне руде у Европи, већина извора има изразито висока садржај растворених јона. Након обиласка изворишта уз лагану шетњу длазимо до Руске цркве – посвећене руским и италијанским ратним заробљеницима који су 1916. године страдали приликом грађења тунела Будим на пружној траси шарганске пруге. Након тога идемо даље ка Јатарама – станица позната као „Железничка станица у беспућу“ како су је називали, станица у којој нико није ушао ни изашао и нико није купио карту, проживљава свој дуги, бољи живот.

Наставак путовања према Вишеграду поред манастира Добрун, посета манастиру и обилазак музеја и галерије слика.

Долазак у Вишеград, у коме доминира чувена „на Дрини ћуприја“. Ту ће путници чути причу о граду, мосту и другим знаменитостима ове варошице. Такође, посетићемо „Андрић град“ и направити паузу у кафеу Гоја. Упознаћемо овај град у граду као и градску галерију. Слободно време у Вишеграду.

Повратак у Ужице у вечерњим сатима, уз успутна задржавања по потреби.

**Студенти плаћају:**

* Улазнице за предвиђене посете
* Остале непланиране трошкове